Dingz borte: Kongen av vinteren - DinSide
Isskrape med varmeelement.
Det er vinter, snø, kulde og is. Snart står du med bilen på tomgang mens du desperat forsøker å skrape vekk isen fra frontruta klokka halv åtte om morgenen. I bilen skriker ungene mens ektefellen din kjefter fordi du ikke skraper fort nok.
Det er umulig å trylle vekk isen, men det finnes hjelpemidler som gjør at den forsvinner litt raskere.
Varm skrape.
Heated Ice Scraper er en standard isskrape, men med skjulte talenter. Du varmer den opp via sigarettenneren i bilen din, og vips kan du skjære gjennom isen på frontruta som om det skulle være smør. Ganske genialt spør du oss, som har mange traumatiske minner fra iskalde morgener.